बार्सिलोना लिग उपाधिको अझ नजिक
जोर्डी अल्बाले खेलको अन्त्यतिर गरेको गोलमा बार्सिलोनाले मंगलबार १० खेलाडीमा सीमित ओसासुनालाई १–० ले हराएको छ । यो सँगै बार्सिलोना सन् २०१९ यता पहिलो स्पेनी ला लिगा उपाधिको अझ नजिक पुगेको छ ।
म्याड्रिड — जोर्डी अल्बाले खेलको अन्त्यतिर गरेको गोलमा बार्सिलोनाले मंगलबार १० खेलाडीमा सीमित ओसासुनालाई १–० ले हराएको छ । यो सँगै बार्सिलोना सन् २०१९ यता पहिलो स्पेनी ला लिगा उपाधिको अझ नजिक पुगेको छ ।लिगमा पाँच चरणको खेल बाँकी छँदा ज्याभी हर्नान्डेजको टिमले शीर्ष स्थानको १४ अंकको अग्रता लिएको छ । जोर्डीले ८५ औं मिनेटमा गोल गरेका हुन् ।दोस्रो स्थानमा रहेको रियल म्याड्रिड भने अर्को खेलमा रियल सोसिडाडसँग २–० ले पराजित रह्यो । बार्सिलोनाको ८२ अंक छ भने रियलको ६८ अंक छ । यस्तै एक अर्को खेलमा अल्मेरियाले इल्चेलाई २–१ ले पराजित गर्‍यो । 